Liviu Mihaiu și Mihai Dobrovolschi, fondatorii Radio Guerrilla, au declarat într-un interviu acordat Adevatul TV că vor să lanseze un canal de televiziune online intitulat "Guerrilla TV".

Publicitate

Cei doi nu au oferit mai multe detalii cu privire la data lansării, au spus doar că își propun să atingă cu acest post publicul pe care l-a avut Radio Guerrilla când emitea în FM.

"Noi vrem să facem Guerrilla TV, online, nu avem zeci de milioane de euro, plus ca online-ul este mult mai liber", a spus Liviu Mihaiu.

În cea mai mare parte a interviului, cei doi au vorbit despre Radio Guerrilla, despre cum a dispărut din FM și cum va reveni.

"O să ne întoarcem în aer, putem să spunem că suntem în comă indusă, pentru că este unul din primele 10 branduri din presa din România, potrivit unui sondaj din BIZ", a spus Liviu Mihaiu.

În momentul de față, Liviu Mihaiu și Mihai Dobrovolschi realizează emisiuni la Gold FM, "sora mai bătrână a Radio Guerrilla", cum i-au spus ei în interviul de la Adevărul.

Liviu Mihaiu s-a mutat cu emisiunea "Asta la revista mesei, nene!" la Gold FM, iar colegul său realizează emisiunea "Dobro Show".

Paginademedia.ro vă prezintă, în continuare, câteva fragmente din interviul difuzat de Adevarul TV.

Liviu Mihaiu: "Se împlinesc 10 ani de când a aparut Radio Guerrilla. Îmi amintesc că în 2004, la lansare, au citit stirile Băsescu și Năstase, să fie echilibrat, erau în campanie electorală atunci."

Dobro: "La momentul lansării era un vid, o cerere de altfelitate normală."

Mihaiu: "Guerrila nu avea un public foarte mare, dar publicul pe care îl avea era unul omogen."

Dobro: "Noi vorbeam despre lucruri normale, avem o atitudine normală față de anumite subiecte."

Mihaiu: "La momentul lansării pe masă erau două titluri pentru noul radio, Crazy și Guerrila. Suntem între primele 30 de branduri cool ale României, cu toate brandurile străine care sunt pe teritoriul României."

Dobrovolschi, despre emisiunea de la Gold FM: "După 17 ani de radio am considerat că pot să-mi stampilez emisiunea cu numele Dobro. Așa m-am saturat sa vina un trust de presa sa spuna ca imi ia numele emisiunii și ca o realizează cu alți oameni. Eu am înregistrat acest nume la OSIM."

Mihaiu: "Am rămas în istorie cu acest atlas al "Mitocăniei urbane".

Dobro: "Guerrila este un produs al ascultătorilor săi."

Mihaiu: "Am avut și curajul să denunțăm alte radiouri care își cumpără ascultătorii, cu sute de euro. Am avut o campanie "Noi nu dam mita ascultatorilor".

Dobro: "Noi am facut scandal la ARA (Asociația de Radio Audiență) cu privire la modul în care se fac studiile de audiență. Noi vrem să schimbăm modul în care se măsoară audiențele radio, care este foarte invechit."

Mihaiu: "Postul Realitatea TV este ținut în viață artificial, pe motiv de campanie electorală"

Mihaiu: "A fost o luptă pentru trustul Realitatea. A fost Ghiță, care a fugit cu jumătate din scule și oameni, a facut RTV, au venit acești Dana Ionescu, Cosmin Gușă și Maricel Păcuraru. În mod normal ar trebui să intre în faliment pentru un prejudiciu de 60 de mil. de euro. Noua conducere a intrat foarte repede în conflict cu noi. Acest post este ținut în viață artificial, pe motiv de campanie electorală. Au încercat să ne vândă licențele, noi am zis că vrem să le cumpărăm și să plecăm. CNA-ul a spus că licențele nu se vand, aerul nu se vinde, ceea ce e și normal. Cei de la CNA ne-au spus "Băieți când vor fi libere licențele veniți și le luați". Din nefericire pentru noi mai e o sentință la înaltă curte ca să ne putem elibera. Într-o zi vă promit că vom fi din nou în aer și vom fi din nou liberi și în jurul acestui radio vom construi un trustuleț de presă liberă. Sunt foarte mulți vulturi care ar vrea aceste licențe, dar noi nu îi vom lăsa. O sa scriu cât mai aproape de alegeri de ce a fost închis Radio Guerrilla și de ce va reînvia.

Mihaiu, despre plecarea lui Vlad Craioveanu: "Din punctul meu de vedere Vlad Craioveanu a plecat înainte să se închidă emisia, nu cred că se va întoarce la Radio Guerrilla. A spus că el nu poate sta la un radio care nu dă bani și nu-și poate face credit. Un camarad nu face așa ceva."

Dobro: "Au fost foarte multe frustrări. La Vlad chiar cred că credea că noi am furat, îl cunosc. El îmi spunea asta, eu asta cred. N-am mai vorbit cu el după ce a plecat, m-a atins foarte tare. Marius Vintilă a făcut același lucru, a vorbit urât despre ce s-a întamplat in Guerrilla."

Mihaiu: "Am creat un curent urban, de castă, cine a ascultat Radio Guerrilla nu mai poate asculta altceva. Asta e un radio de albi, de hipsteri, nu vă gândiți la culoarea pielii. Dar un post de televiziune pentru albi, pe când? Noi vrem să facem Guerrilla TV, online, nu avem zeci de milioane de euro, plus ca online-ul este mult mai liber.

Mihaiu: "Noi suntem în gazdă acum la Gold FM, dar fără bani, eu nu iau bani. Dobro încă speră să mai ia salariul."

Carmen Maria Andronache

carmenpaginademedia.ro